stanford-oval/wikipedia huggingface dataset:
Talopaketti
Talopakettien rakennevaihtoehtoja

Paikallarakennettu talopakettitoimituksen materiaaleista.
Pienelementti: ulkoseinät kootaan 30-120 cm:n levyisistä siivuista. Ikkunat asennetaan työmaalla.
Suurelementti: ulkovaippa kootaan seinänmittaisista elementeistä, jossa ikkunat, ulko-ovet, ulkoverhous ja pellitykset voivat olla tehtaalla valmiiksi asennettuna.
Tilaelementti: rakennus kootaan  tehtaalla pintaverhoiluja myöten valmiiksi rakennetuista tilamoduleista. Myös LVIS-vedot ja -kalusteet voivat olla valmiina.
Tyypillisiä valmiusasteita toimitukselle

Toimituksen sisältö vaihtelee suuresti toimittajan ja valitun valmiusasteen mukaan. Alla esimerkkejä suppeasta toimitussisällöstä laajempiin.
Pre-cut, eli tarvittava puutavara määrämittoihin katkottuna, yleensä asennusohjeineen. Toimitus sisältää usein ikkunat.
Elementtitoimitus: Elementit voivat olla joko pien- tai suurelementtejä. Pienelementit ovat yleensä tuulensuojalevypintaisia, suurelementeissä voi olla ulkoverhous valmiina maalausta myöten. Suurelementeissä ikkunat voivat olla elementtiin asennettuna.
Elementit asennettuna: Elementtitoimitus ja elementtien asennus.
Aluskatesuojaan asennettuna: Elementtitoimitus ja vesikattorakenteet aluskatteineen asennettuna. Ei vesikatetta, mutta aluskate suojaa rakennusta.
Vesikatto asennettuna: Elementtitoimitus, vesikattorakenteet ja vesikate asennettuna.
Ulkoverhous asennettuna: Yllä mainittu toimitussisältö, jossa pienelementti-, tai pre-cut-toimitukseen kuuluun ulkoverhouksen asennus.
Avaimet käteen: Valmis talo, toimitussisällöissä eroavaisuuksia muun muassa kalusteiden ja kodinkoneiden suhteen.
Toimituspaketit

Sisältö vaihtelee eri toimittajilla, joten seuraavat asiat kannattaa tiedostaa / käydä läpi toimittajan kanssa.
Kuka toimii rakennuttajana.
Tilaaja
Toimittaja
Aliurakoitsija (tilaajan tai toimittajan valitsema)
Vastaava mestari tarjolla toimittajalta
Valmiusaste toimittajalta.
Rakennusmateriaalien asennusvirheiden korjausvastuullinen
Lämpökuvauksessa havaittujen vuotojen korjausvastuullinen. Lämpökuvaus kannattaa tehdä aina ensimmäisenä talvena.
Kerrosratkaisu 1, 1½ vai 2 kerrosta ja kellari
Talomalli
Toimitustapa.
Pitkästä tavarasta
Precut
Hirsi
Pienelementti
Suurelementti
Lohko
Valmis
Runkotyyppi.
Hirsi
Ruode
harkko (jota myös kiveksi kutsutaan)
Pystytys
Kuka vastaa ja tekee
Sääsuojaus
Kuka vastaa missäkin vaiheessa
Talletuspako

Taiteilijan näkemys tallettajien joukkopaniikista
Talletuspako tarkoittaa tallettajien laajamittaista ja samanaikaista pyrkimystä nostaa pankkitalletuksensa. Talletuspako aiheuttaa pankille likviditeettivajeen ja voi pahimmassa tapauksessa kaataa pankin, jolloin nostamatta jääneet talletukset voidaan siis jopa menettää. Talletuspako voi liittyä laajempaan pankkikriisiin.
Talletuspaon estämiseksi valtio tai viranomaisten valvoma erillinen rahasto usein takaa pankkitalletukset osittain tai jopa kokonaan. Tällä hetkellä talletussuoja takaa Suomessa pankkitalletuksen 100 000 euroon saakka tietyin edellytyksin . Takaus on pankkiryhmäkohtainen, joten sama tallettaja voi saada suuremman turvan hajauttamalla varojaan eri pankkeihin. Suomessa toimivaan ulkomaiseen pankkiin talletettaessa tallettajan on myös syytä tarkistaa minkä maan talletussuojan piiriin kyseinen pankki kuuluu. Talletussuoja vaihtelee maittain ja voi olla suomalaista talletussuojaa suurempi tai pienempi.
Pankeille asetetaan myös vakavaraisuusvaatimukset, joiden tulisi hillitä mahdollisen paniikin syntymistä tallettajissa. Talletuspaon syyt vaihtelevat, mutta yleensä taustalla on mikä tahansa tieto talletuksen riskipitoisuuden kasvusta .
Talletuspako Suomessa

Viime vuosikymmeninä Suomen pankkisektorilla ei ole nähty talletuspakoa. Edellisen pankkikriisin aikaan valtio takasi talletukset 100 % saakka, joten syytä paniikkiin ei ole ollut edes SKOP-pankin kaatuessa valtion syliin syyskuussa 1991. Sen sijaan syksyllä 1993 Osuuskunta EKA-yhtymän säästökassa koki huomattavan talletuspaon ja osuuskunta joutui yrityssaneeraukseen .
Sen sijaan kaukaisemmasta taloushistoriasta on löydettävissä esimerkki pienestä talletuspaosta, jonka seuraukset eivät olleet kovin dramaattiset. Vuoden 1914 jälkimmäisellä puoliskolla ensimmäisen maailmansodan sytyttyä yleisön luottamus pankkeihin heikkeni voimakkaasti ja käteisen hamstraamista esiintyi. Ilmiö ei rajoittunut vain yhteen pankkiin. Myös suurehkot instituutiot lisäsivät käteisen hallussapitoa pankkeja kohtaan koetun epäluulon vuoksi. Mm. Helsingin kaupunki moninkertaisti käteiskassansa.
Talletuspakoja muualla

Argentiinassa koettiin vakavia taloudellisia ongelmia 1998–2001, ja talletuspaon vuoksi rahan nostaminen pankeista estettiin 1. joulukuuta 2001 lähtien kolmeksi kuukaudeksi. Tapahtuneesta käytetään nimeä el corralito. Esto johti väkivaltaisiin mellakoihin ja presidentti Fernando de la Rúan eroon.
Northern Rock -pankki Isossa-Britanniassa koki merkittävän talletuspaon syyskuussa 2007. Tapahtumat saivat alkunsa yleisön kuultua suuresta hätärahoituslainasta, jonka Englannin keskuspankki oli järjestänyt Northern Rockille 13. syyskuuta 2007. Pankin talousvaikeudet olivat heijastumaa Yhdysvaltain asuntomarkkinoilta. Pankin Internet-sivujen sulkeuduttua tallettajien ainoaksi mahdollisuudeksi jäi jonottaminen pankin konttoreihin. Arvioiden mukaan syyskuun 17. päivään mennessä tallettajat olivat nostaneet varojaan noin kaksi miljardia puntaa. Samana päivänä valtiovarainministeri Alistair Darling ilmoitti valtion takaavan kaikki talletukset Northern Rockissa, minkä jälkeen paniikki hellitti. Aiemmin yleinen talletussuoja koski täysimääräisesti vain alle 2 000 £ talletuksia ja 90-prosenttisesti maksimissaan 31 700 £ talletuksia. Tätä summaa suuremmille talletuksille ei siis ollut suojaa.
Jono Northern Rock -pankin edustalla aamulla 14. syyskuuta 2007.
Tariq Aziz

| Tariq Aziz |
| --- | --- |
 Tariq Aziz
Irakin varapääministeri
 1979 – 2003  
Irakin ulkoministeri
 1983 – 1991  
Presidentti:  Saddam Hussein
Seuraaja:  Muhammad Sa’id al-Sahhaf
Henkilötiedot
Syntynyt: 28. huhtikuuta 1936  Tel Keppe, Irak
Kuollut: 5. kesäkuuta 2015 (79 vuotta)  Nasiriyya, Irak
Puoliso:  Violet Yusef Nobud
Tiedot
Puolue:  Baath
Uskonto:  Kaldealaiskatolinen
Tariq Aziz ja Vladimir Putin vuonna 2000
Mikhail Yuhanna (arab. ميخائيل يوحنا‎, Mīḫāʾīl Yūḥannā), tunnettu nimellä Tariq Aziz tai Tareq Aziz (arab. طارق عزيز‎‎, Ṭāriq ʿAzīz, syyr.  ܡܝܟܐܝܠ ܝܘܚܢܢ‎), 
(28. huhtikuuta 1936 Tel Keppe – 5. kesäkuuta 2015) oli irakilainen poliitikko, joka toimi vuosikymmeniä Saddam Husseinin läheisenä avustajana. Aziz toimi Irakin ulkoministerinä vuosina 1983–1991 ja varapääministerinä vuosina 1979–2003. Muista Husseinin kauden Irakin johtajista poiketen Aziz oli etniseltä taustaltaan assyrialainen ja oli uskonnolliselta taustalta kaldealaiskristitty. Yhdysvaltain ja sen liittolaisten hyökättyä Irakiin maaliskuussa 2003 Aziz oli Yhdysvaltain julkaisemalla etsityimpien irakilaisten listalla sijalla 25. Hän antautui huhtikuussa 2003.
Irakilainen tuomioistuin tuomitsi Azizin 15 vuodeksi vankeuteen rikoksista ihmisyyttä vastaan 11. maaliskuuta 2009. Hänet tuomittiin kuolemaan lokakuussa 2010. Hänen ja kahden muun tuomitun tuomion perusteena on shiiojen uskontopuolueiden vainoaminen. 17. marraskuuta 2010 Irakin presidentti Jalal Talabani kieltäytyi allekirjoittamasta Azizin teloitusmääräystä. Syiksi hän ilmoitti myötätuntonsa Azizia kohtaan, hänen korkean ikänsä ja sen, että Aziz on kristitty. Vatikaani, monet Euroopan maat ja ihmisoikeusjärjestö Amnesty International vetosivat Azizin pelastamisen puolesta.
Aziz kuoli 5. kesäkuuta vuonna 2015 irakilaisessa sairaalassa. Aziz oli siirretty sairaalaan vankilasta, missä hän oli ollut vankina.
Aiheesta muualla

BBC:n verkkosivujen profiili Azizista
Tero Lehikoinen

| Tero Lehikoinen> Henkilötiedot |
| --- | --- |
Syntynyt: 24. tammikuuta 1963 (ikä 61) Jyväskylä, Suomi
Kansalaisuus:   Suomi
Jääkiekkoilija
Lempinimi:  Kyy, Snake
Pelipaikka:  keskushyökkääjä
Maila:  vasen
Pituus:  175 cm
Paino:  75 kg
Pelaajaura
Pääsarjaura:  1985–1993
Seurat:  JyP HT (I-div./SML) Kalix HF (Ruotsi II) KieHa (IV-div.)
Tero Lehikoinen (s. 24. tammikuuta 1963 Jyväskylä) on suomalainen entinen jääkiekkoilija, pelipaikaltaan keskushyökkääjä. Hän pelasi koko SM-liigauransa ajan JyP HT:ssä pelaten yhteensä 316 runkosarjaottelua tehopistein 63+70=133 ja keräten 228 jäähyminuuttia sekä 41 playoff-ottelua tehopistein 6+4=10 ja keräten 32 jäähyminuuttia. Lehikoinen pelasi JyP HT:n lisäksi ainoastaan lyhyen ajan uransa lopulla sekä Ruotsin että Suomen alemmilla sarjatasoilla. Hän on 417 minuutillaan JyP HT:n/JYPin seurahistorian runkosarjan kaikkien aikojen viidenneksi eniten jäähyminuutteja kerännyt pelaaja.
Sportmedia.fi -sivuston artikkelin mukaan varsin pienikokoinen Lehikoinen tunnettiin taitavana, mutta vastustajia ärsyttävänä sentterinä, joka fyysisen kontaktin sijaan horjutti vastustajien henkistä tasapainoa verbaalisesti.
Ura > Seuraura

Lehikoinen on JyP HT:n kasvatti. Hän voitti seurassa C-nuorten suomenmestaruuden vuonna 1979 sekä B-nuorten suomenmestaruuden vuonna 1981 ja SM-hopeaa vuonna 1980. Lehikoinen debytoi JyP HT:n miesten I-divisioonajoukkueessa 17-vuotiaana kaudella 1980–1981, jolloin hän pelasi siellä kaksi runkosarjaottelua tehden yhden syöttöpisteen. Varsinaisella tulokaskaudellaan 1981–1982 Lehikoinen teki 36 runkosarjaottelussa tehot 20+12=32, joilla hän oli JyP HT:n toiseksi paras maalintekijä ja kolmanneksi paras pistemies. Lehikoinen eteni joukkueen kanssa aina SM-liigakarsintoihin saakka, mutta JyP HT jäi kuitenkin ilman sarjanousua Jokereiden voitettua ottelusarjan voitoin 3–0.
Kauden 1983–1984 päätteeksi Lehikoinen eteni JyP HT:n kanssa liigakarsintoihin, mutta joukkue jäi kuitenkin ilman sarjanousua Kiekkoreippaan voitettua ottelusarjan voitoin 3–1. Kauden 1984–1985 päätteeksi JyP HT nousi I-divisioonan voittajajoukkueena ilman karsintoja suoraan SM-liigaan, kun taas Kiekkoreipas putosi I-divisioonaan. Lehikoisen ensimmäinen SM-liigakausi 1985–1986 toi hänelle 26 runkosarjaottelussa tehot 5+4=9. Kauden 1988–1989 päätteeksi Lehikoinen voitti SM-hopeaa, kuten myös kauden 1991–1992 päätteeksi. Kaudella 1992–1993 hän pelasi JyP HT:n lisäksi myös kaksi ottelua lainalla I-divisioonajoukkue Joensuun Kiekko-Pojissa. Lehikoinen voitti JyP HT:ssä kauden päätteeksi SM-pronssia.
Kaudella 1994–1995 Lehikoinen pelasi Ruotsin kolmanneksi korkeimmalla sarjatasolla maan II-divisioonan Kalix HF:ssä. Kaudella 1996–1997 hän esiintyi vielä IV-divisioonajoukkue Ähtärin Kiekko-Haukoissa.
Ura > Maajoukkueura

Lehikoinen pelasi alle 18-vuotiaiden EM-kilpailuissa vuonna 1981.
Tavarantarkastaja

Tavarantarkastaja (hyväksytty tavarantarkastaja, HTT) on Suomessa keskuskauppakamarin tehtävään hyväksymä puolueeton ja riippumaton henkilö, joka suorittaa oman erityisalansa tavaroiden, palveluiden ja työsuoritusten tarkastuksia ja arviointeja.
Tavarantarkastajalla tulee olla kokemusta ja tietämystä oman erityisalansa tarkastettavista kohteista. Hyväksytty tavarantarkastaja toimii keskuskauppakamarin määrittelemän asiantuntemusalansa hyväksymisryhmän puitteissa.
Tavarantarkastaja antaa ennen tehtäväänsä ryhtymistä erityisen tavarantarkastajan vakuutuksen käräjäoikeudessa.
Tavarantarkastajan asiantuntemusta voidaan käyttää esimerkiksi tilanteissa, joissa tarvitaan puolueeton asiantuntijanäkemys jonkin tavaran arvosta.
Hyväksytty tavarantarkastaja laatii puolueettoman asiantuntijanäkemyksen aina tavarantarkastusohjesäännön mukaisen tavarantarkastuskertomuksen muodossa.
Aiheesta muualla

Keskuskauppakamari: TAVARANTARKASTUSTA KOSKEVA OHJESÄÄNTÖ (PDF)  2004 (2007). Helsinki:  Keskuskauppakamari. Arkistoitu 4.3.2016. Viitattu 25.2.2013.
Tarinoita (Sallan ja Miron matka maailman ympäri -yhtyeen albumi)

| Tarinoita Sallan ja Miron matka maailman ympäri |
| --- | --- | --- |

Studioalbumin tiedot
 Julkaistu: 11. huhtikuuta 2014
 Formaatti: CD, digitaalinen
 Tuottaja(t): Miro Palokallio
 Tyylilaji: pop
 Levy-yhtiö: Suomen Musiikki
Listasijoitukset
  Suomen virallinen lista: 48.
Sallan ja Miron matka maailman ympäri -yhtyeen muut julkaisut
|   | Tarinoita 2014 | <3 2015 |
Tarinoita on Sallan ja Miron matka maailman ympäri -yhtyeen 11. huhtikuuta 2014 julkaistu esikoisalbumi. Albumin kaikki kappaleet on säveltänyt, sanoittanut ja tuottanut yhtyeen jäsen Miro Palokallio. Tarinoita nousi ensimmäisellä listaviikollaan Suomen virallisen albumilistan 48. sijalle.
Albumin ensimmäinen single "Älä tartu mun siipiini" julkaistiin jo vuoden 2012 lopussa. Kappale pääsi YleX-radiokanavan soittolistalle ja vietti useita viikkoja kanavan Himoituimmat-listan kärkisijoilla. Kesäkuussa 2013 julkaistiin single albumin nimikappaleesta. Kolmas single, "Palataan asiaan", julkaistiin marraskuun lopussa 2013. 21. helmikuuta 2014 julkaistiin singlenä kappale "Peili", jossa on mukana PMMP-yhtyeestä tuttu Mira Luoti.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Tarinoita | Miro Palokallio | 3.12 |  |  |  |  |  |  |
| 2. | Älä tartu mun siipiini | Miro Palokallio | 2.55 |  |  |  |  |  |  |
| 3. | Palataan asiaan | Miro Palokallio | 3.30 |  |  |  |  |  |  |
| 4. | Peili (mukana Mira Luoti) | Miro Palokallio | 3.50 |  |  |  |  |  |  |
| 5. | Kuuntele | Miro Palokallio | 4.16 |  |  |  |  |  |  |
| 6. | Ääriviivat | Miro Palokallio | 3.59 |  |  |  |  |  |  |
| 7. | Leikitään | Miro Palokallio | 2.40 |  |  |  |  |  |  |
| 8. | Enemmän | Miro Palokallio | 2.56 |  |  |  |  |  |  |
| 9. | Ikuisuuksia | Miro Palokallio | 3.55 |  |  |  |  |  |  |
| 10. | Joo hei taas | Miro Palokallio | 2.31 |  |  |  |  |  |  |
| 11. | Mitä ikinä haluat | Miro Palokallio | 3.09 |  |  |  |  |  |  |
| 12. | Kudos | Miro Palokallio | 4.13 |  |  |  |  |  |  |
Sähköjohto

Hienosäikeinen kuparijohdin
Sähköjohto on sähköä johtavasta aineesta, johteesta valmistettu, virtapiirin osaksi kytketty osa, jota pitkin sähkövirta kulkee. Sähköjohdot tehdään yleensä kuparista tai alumiinista ja ne eristetään muovi- tai kumieristevaipalla. Sähköjohtoon voi kuulua liittimet, joilla se voidaan kiinnittää helposti-irrotettavaksi kohteeseensa.
Moninapaista sähköjohtoa kutsutaan kaapeliksi. Sähköjohtoja ja -kaapeleita valmistetaan moniin käyttötarkoituksiin ja monenlaisiin olosuhteisiin: niitä valmistetaan muun muassa korkeille jännitteille, korkeisiin lämpötiloihin ja kestämään erityistä mekaanista rasitusta (robottikaapelit) ja kemiallista rasitusta (erityiset vaippamateriaalit). Radiotekniikassa ja tietoliikenteessä tarvitaan häiriösuojattuja kaapeleita, joiden rakenteeseen on lisätty metallinen suojavaippa. Korkeilla taajuuksilla pitkä kaapeli muodostaa aina siirtolinjan, jonka siirtoimpedanssi täytyy ottaa huomioon signaalinsiirrossa.
Johdon paksuus voidaan ilmaista poikkipinta-alana ja neliömillimetreinä (mm²). Yleisimpiä poikkipintoja voivat olla 0,5; 0,75; 1,0; 1,5; 2,5; 4; 6; 10; 16 ja 25 mm². Lisäksi on olemassa valmiita standardeja kuten American Wire Gauge ja brittiläinen Standard Wire Gauge.
Kaapelin virrankesto riippuu poikkipinta-alasta - tavanomaisissa olosuhteissa 1,5 mm²:n kuparijohdin välittää korkeintaan 10 A:n virran. Johtimen sisäinen resistanssi eli vastus luonnollisesti kasvaa johtimen pituuden kasvaessa. Tämä on syytä ottaa huomioon käytettäessä esim. pitkiä jatkojohtoja. Sähköjohtimen virrankeston ylittävä virta kuumentaa sähköjohdinta. Kuumeneminen on epäedullinen ilmiö sähkönsiirrossa. Sen takia sähköenergiaa muuttuu lämpöenergiaksi vähentäen siirron hyötysuhdetta.  Kuumeneva sähköjohto voi olla myös turvallisuusriski ympäristölle tulipalon muodossa. Johdon taivutussäteellä on tässä suhteessa oma merkityksensä.
Historia

Ensimmäisenä sähkön johtuvuusominaisuuden havaitsi saksalainen Otto von Guericke 1600-luvulla. Hän ei kuitenkaan ymmärtänyt löytönsä merkitystä. Stephen Gray huomasimilloin? sähkönjohtavuuden hankaussähköä tuottavan lasiputken kanssa tehtyjen kokeidensa yhteydessä. Hän yhdisti lasiputken pellavalankoihin ja myöhemmin silkkilankoihin, joita pitkin sähköä voitiin siirtää. Gray kokeilimilloin? monia aineita ja huomasi toisten esineiden kelpaavan johtimiksi ja toisten eristeiksi. Eristeet osoittautuvat samoiksi kuin aiemminmilloin? William Gilbertin määrittelemät sähköiset aineet, joita hankaamalla syntyi sähköisiä ilmiöitä.
Johdon resistanssi

Johdon resistanssi voidaan laskea pituudesta ja poikkipinta-alasta, kun tiedetään johdon materiaalin ominaisvastus:
missä ρ on ominaisvastus, L johdon pituus ja A sen poikkipinta-ala.
Jos lämpötila on tavanomaisesta poikkeava, sen vaikutus ominaisvastukseen pitää myös huomioida.
Johdon käyttäytyminen vaihtojännitteellä

Suoran johdon induktanssi voidaan arvioida kaavalla:[lähde? ]
Tässä kaavassa l on pituus senttimetriä, r on säde senttimetreinä ja tuloksena saadaan induktanssi L nanohenryinä.
Tästä voidaan edelleen laskea tietyllä taajuudella johdon vaihtovirtavastus eli reaktanssi ohmeina.
Kaavan perusteella metrin mittaisen johdon, jonka halkaisija on 1 mm, induktanssi on noin 1,5 μH.
Korkeilla taajuuksilla virranahtoilmiö aiheuttavaa virran pakkaantumisen johdon pintaosiin.
Koot ja kuormitettavuus

Asennustapa
A uppoasennukselle
C pinta-asennukselle
D maa-asennukselle
E vapaasti ilmaan tehtävälle asennukselle
Koot ja kuormitettavuus > Kuparijohtimet

| Johdin | Asennustapa A | Asennustapa C | Asennustapa D | Asennustapa E | Yleisin sulakekoko (automaatti/tulppa/kahva) |
| --- | --- | --- | --- | --- | --- |
| 1,5 mm² | 14 A | 18,5 A | 26 A | 19 A | 10 A |
| 2,5 mm² | 19 A | 25 A | 35 A | 26 A | 16 A |
| 4 mm² | 24 A | 34 A | 46 A | 36 A | 20 A |
| 6 mm² | 31 A | 43 A | 57 A | 45 A | 25-32 A |
| 10 mm² | 41 A | 60 A | 77 A | 63 A | 32-35 A |
| 16 mm² | 55 A | 80 A | 100 A | 85 A | 50 A |
| 25 mm² | 72 A | 102 A | 130 A | 107 A | 63 A |
| 35 mm² | 88 A | 126 A | 160 A | 134 A | 80 A |
| 50 mm² | 105 A | 153 A | 190 A | 162 A | 100 A |
| 70 mm² | 133 A | 195 A | 240 A | 208 A | 125 A |
| 95 mm² | 159 A | 236 A | 285 A | 252 A | 125-160 A |
| 120 mm² | 182 A | 274 A | 325 A | 292 A | 160 A |
| 150 mm² | 208 A | 317 A | 370 A | 338 A | 160-200 A |
| 185 mm² | 236 A | 361 A | 420 A | 386 A | 200 A |
| 240 mm² | 278 A | 427 A | 480 A | 456 A | 250 A |
| 300 mm² | 316 A | 492 A | 550 A | 527 A | 315 A |
Poikkeuksia esiintyy työmaakeskuksissa, joissa virrat voivat olla suurempia "tilapäiskäytön" takia ja jatkojohdoissa.
Kaapelit mitoitetaan kuormitettavuuden mukaan yhtä kokoa suuremmiksi siksi, että ne kestäisivät oikosulkuvirran.
Yli 16 mm²:n kuparimaakaapeleita käytetään nykyään harvoin kuparin kalleuden vuoksi.
Koot ja kuormitettavuus > Alumiinijohtimet

| Johdin | Asennustapa A | Asennustapa C | Asennustapa D | Asennustapa E |
| --- | --- | --- | --- | --- |
| 16 mm² | 43 A | 62 A | 78 A | 65 A |
| 25 mm² | 56 A | 77 A | 100 A | 83 A |
| 35 mm² | 69 A | 95 A | 125 A | 102 A |
| 50 mm² | 83 A | 117 A | 150 A | 124 A |
| 70 mm² | 104 A | 148 A | 185 A | 159 A |
| 95 mm² | 125 A | 180 A | 220 A | 194 A |
| 120 mm² | 143 A | 209 A | 255 A | 224 A |
| 150 mm² | 164 A | 240 A | 280 A | 260 A |
| 185 mm² | 187 A | 274 A | 330 A | 297 A |
| 240 mm² | 219 A | 323 A | 375 A | 350 A |
| 300 mm² | 257 A | 372 A | 430 A | 404 A |
Alumiinikaapeleita käytetään harvoin muussa kuin ilma- ja maakaapeliasennuksissa.
Poikkeuksia esiintyy työmaakeskuksissa, joissa virrat voivat olla suurempia "tilapäiskäytön" takia.
Kaapelit mitoitetaan kuormitettavuuden mukaan yhtä kokoa suuremmiksi siksi, että ne kestäisivät oikosulkuvirran.
Aiheesta muualla

Wikikirjastossa on lisää taulukoita johtojen mitoituksesta artikkelissa Sähköalan taulukot ja kaavat
Kuvia tai muita tiedostoja aiheesta Sähköjohto Wikimedia Commonsissa
The Stalkers

The Stalkers oli vuonna 1965 perustettu yhtye. Sen jäseninä olivat tulevat Uriah Heep -artistit David Byron (laulu) ja Mick Box (kitara).
Yhtye keikkaili paikallisissa klubeissa ja tapahtumissa Essexissä ja soitti cover-kappaleita ajan hiteistä. The Stalkers hajosi vuonna 1967, kun Box ja Byron halusivat ryhtyä ammattimuusikoiksi ja esittää omaa materiaalia. He perustivat Spicen, josta vuonna 1970 kehittyi heavy-yhtye Uriah Heep.
The Silent Enigma

| The Silent Enigma Anathema |
| --- | --- | --- |

Studioalbumin tiedot
 Julkaistu: 23. lokakuuta 1995
 Tuottaja(t): Anathema
 Tyylilaji: doom metal
 Kesto: 54.37
 Levy-yhtiö: Peaceville Records
Anatheman muut julkaisut
| Pentecost III 1995 | The Silent Enigma 1995 | Eternity 1996 |
The Silent Enigma on Peaceville Recordsilla vuonna 1995 julkaistu Anatheman albumi. Tyyliltään se on yhtyeen musiikille tuolloin ominaista raskasta doom metalia. Albumilla kuullaan ensimmäistä kertaa Vincent Cavanaghin laulua.
Albumin alkuperäinen työnimi oli Rise Pantheon Dreams.
Kappaleet

Restless Oblivion – 8.03
Shroud of Frost – 7.31
...Alone – 4.24
Sunset of Age – 6.57
Nocturnal Emission – 4.20
Cerulean Twilight – 7.05
The Silent Enigma – 4.25
A Dying Wish – 8.12
Black Orchid – 3.40
Aiheesta muualla

The Silent Enigma Discogsissa. (englanniksi)
Albumi The Silent Enigma Encyclopaedia Metallum -sivustolla (englanniksi)
Tallennetuotanto

Vanhimpia tunnettuja tallenteita ovat luolamaalaukset. Laas Geelin luolan kattoon on tallennettu kuvia karjanhoidosta muinaisessa Afrikassa
Thomas Edison keksi 1878 kuinka tallentaa ääntä fonografin vahasylinteille
Google tallentaa katunäkymät verkkopalveluunsa erikoiskalustolla. Kuvassa Street View -palvelun kuvausauto Turussa toukokuussa 2009.
Tallennetuotanto on prosessi, jossa alkuperäisaineisto tai dokumentti kopioidaan mahdollisimman tarkasti alkuperäisen kaltaisena sen sisältämän informaation tallennusta ja jakelua varten. Kopioitua dokumenttia kutsutaan tallenteeksi. Tallenteet voivat olla kuvia, ääntä, liikkuvaa kuvaa tai kolmiulotteisia mallinteita. Aiemmin kaikki tallenteet olivat analogisia, eli alkuperäisen dokumentin kaltaisia. Nykyään tallenteet voivat olla myös digitaalisia, eli numeraalisia. Analogiset tallenteet pyritään muuttamaan digitaalisiksi verkkotallennusta ja jakelua varten. Analogisessa tallennetuotannossa ei pystytä kopioimaan tallennetta aivan alkuperäisen dokumentin kaltaisena, vaan kopiointiprosessissa informaatio muuttuu. Digitaalisessa tallennetuotannossa digitaalinen dokumentti voidaan kopioida täsmälleen alkuperäisen kaltaisena.
Vanhin historiallinen tallennetuotanto on kymmeniä tuhansia vuosia vanhaa. Se on syntynyt käsityönä. Näitä ovat työkaluihin tai käyttöesineisiin tehdyt kaiverrukset, mukaan lukien luolamaalaus, nuolenpääkirjoitus, riimukirjoitus ja kuvakirjoitus. Tallennetuotannossa käytetyt merkkijärjestelmät ovat mahdollistaneet abstraktien ajatusten tallentamisen, mutta edellyttäneet kirjoitustaidon kehittymistä. Tähän liittyy papyruksen ja paperin käyttö tallennemateriaalina. Kirjapaino teki tallennetuotannosta teollisuutta. Hopean mustumiseen perustuva valokuvaus teki kuvallisten dokumenttien tallentamisen mahdolliseksi.
Painetut ja valokuvatut tallenteet vaativat lukutaitoa, mutta ei luku- tai katselulaitetta. Äänen, elävän kuvan ja kolmiulotteisten tallenteiden katseleminen sen sijaan vaatii laitteen, jotta ne saadaan aisteillemme havaittavaan muotoon. Savikiekolle voitiin tallentaa äänitteitä, mutta ääntä ei saada kuuluvaksi ilman gramofonia. Myös elokuvatallenteet vaativat projektorin, jotta kuva näkyisi liikkuvana. Eri mediat vaativat aiemmin erilaisen tallennetekniikan. Digitaalinen tallennetuotanto on muuttanut tämän siten, että kaikki tallenteet voidaan sekä tallentaa, että esittää samalla tekniikalla. Tämä tosin tarkoittaa, että esimerkiksi tallennettua kuvaa ei voida katsoa ilman siihen tarkoitettua katselulaitetta tai tulostetta.
Suuri osa nykyajan säilytettävistä dokumenteista tuotetaan sähköisesti. Liikkuva kuva, ääni ja hyperteksti täytyy säilyttää digitaalisena, sillä tulostettu paperituote tai muu analoginen säilytysmuoto hävittää alkuperäisen dokumentin sisältöä. Esimerkiksi hyperlinkit häviävät, kun tekstiä tulostetaan verkosta. Analogisessa muodossa ei voida tehdä automaattisia kokoteksti-indeksointeja eikä hakuja kuva- tai äänitallenteista.